分类：文化/艺术-书画美术
问题：关于带“月”字的诗句 
回答：多了。这类问题我已经回答好几次了。look!【标题】：月【年代】：唐【作者】：南唐失名【内容】：--------------------徐徐东海出，渐渐上天衢。此夜一轮满，清光何处无。【标题】：月【年代】：唐【作者】：薛涛【体载】：五绝【内容】：--------------------魄依钩样小，扇逐汉机团。细影将圆质，人间几处看。【标题】：月【年代】：唐【作者】：杜牧【体载】：七绝【内容】：--------------------三十六宫秋夜深，昭阳断信沉沉。唯应独伴陈皇后，照见长门望幸心。【标题】：月【年代】：唐【作者】：李山甫【体载】：七律【内容】：--------------------狡兔顽蟾死复生，度云经汉澹还明。夜长虽耐对君坐，年少不禁随尔行。玉桂影摇乌鹊动，金波寒注鬼神惊。人间半被虚抛掷，唯向孤吟客有情。【标题】：月【年代】：唐【作者】：方干【体载】：七律【内容】：--------------------桂轮秋半出东方，巢鹊惊飞夜未央。海上风云摇皓影，空中露气湿流光。斜临户牖通宵烛，回照阶墀到晓霜。庾亮恃才高更逸，方闻墨翰已成章。【标题】：月【年代】：唐【作者】：袁郊【体载】：七绝【内容】：--------------------嫦娥窃药出人间，藏在蟾宫不放还。后羿遍寻无觅处，谁知天上却容奸。【标题】：月【年代】：唐【作者】：曹松【体载】：五律【内容】：--------------------寥寥天地内，夜魄爽何轻。频见此轮满，即应华发生。不圆争得破，才正又须倾。人事还如此，因知倚伏情。【标题】：月【年代】：唐【作者】：徐夤【体载】：七律【内容】：--------------------碧落谁分造化权，结霜凝雪作婵娟。寒蝉若不开三穴，狡兔何从上九天。莫见团圆明处远，须看湾曲鉴时偏。郄诜树老尧蓂换，惆怅今年似去年。【标题】：月【年代】：唐【作者】：张南史【体载】：杂言【内容】：--------------------月，月。暂盈，还缺。上虚空，生溟渤。散彩无际，移轮不歇。桂殿入西秦，菱歌映南越。正看云雾秋卷，莫待关山晓没。天涯地角不可寻，清光永夜何超忽。【标题】：月【年代】：唐【作者】：李峤【体载】：五律【内容】：--------------------桂满三五夕，蓂开二八时。清辉飞鹊鉴，新影学蛾眉。皎洁临疏牖，玲珑鉴薄帷。愿言从爱客，清夜幸同嬉。【标题】：月【年代】：唐【作者】：李商隐【体载】：五绝【内容】：--------------------池上与桥边，难忘复可怜。帘开最明夜，簟卷已凉天。流处水花急，吐时云叶鲜。?鹞薹埙欤皇浅焰烤辍?【标题】：月【年代】：唐【作者】：杜甫【体载】：五律【内容】：--------------------天上秋期近，人间月影清。入河蟾不没，捣药兔长生。只益丹心苦，能添白发明。干戈知满地，休照国西营。【标题】：月【年代】：唐【作者】：李商隐【内容】：--------------------过水穿楼触处明，藏人带树远含清。初生欲缺虚惆怅，未必圆时即有情。【标题】：月【年代】：唐【作者】：杜甫【体载】：五律【内容】：--------------------四更山吐月，残夜水明楼。尘匣元开镜，风帘自上钩。兔应疑鹤发，蟾亦恋貂裘。斟酌?鸸眩旌途徘铩?【标题】：秋月【年代】：宋【作者】：程颢【体载】：七绝【内容】：--------------------清溪流过碧山头，空水澄鲜一色秋。隔断红尘三十里，白云红叶两悠悠。【标题】：秋月【年代】：宋【作者】：陈与义【内容】：--------------------袢暑推不去，快风喜来过。西荣迟明月，与子聊婆娑。初如金盆涌，稍若玉鉴磨。亭亭倚华魄，艳艳舒冻波。夜气清入骨，奈此光景何。一杯幸相属，安能废吟哦。纤阿无停轮，衰鬓飒已多。及时会行乐，无惜醉颜酡。【标题】：秋月曲【年代】：南宋【作者】：陆游【内容】：--------------------旧时家住长安城，万户千门秋月明，紫陌朱楼歌吹海，酣宴不觉银河倾。受降城头更奇绝，莽莽平沙千里月，选兵夜出打番营，铁马蹴冰冰欲裂。塞月未落成功回，腰鼓横笛如春雷。长安高楼岂不乐，与此相去何辽哉！丈夫志在垂不朽，漆胡骷髅持饮酒，举头云表飞金盘，痛饮不用思长安。【标题】：秋月望上阳宫【年代】：唐【作者】：刘沧【体载】：七律【内容】：--------------------苔色轻尘锁洞房，乱鸦群鸽集残阳。青山空出禁城日，黄叶自飞宫树霜。御路几年香辇去，天津终日水声长。此时独立意难尽，正值西风砧杵凉。【标题】：秋月悬清辉【年代】：唐【作者】：蒋防【体载】：五排【内容】：--------------------秋月沿霄汉，亭亭委素辉。山明桂花发，池满夜珠归。入牖人偏揽，临枝鹊正飞。影连平野净，轮度晓云微。晶晃浮轻露，裴回映薄帷。此时千里道，延望独依依。【标题】：中秋月【作者】：苏轼【体载】：七绝【内容】：--------------------暮云收尽溢清寒，银汉无声转玉盘。此生此夜不长好，明月明年何处看。【标题】：旅中秋月有怀【年代】：唐【作者】：朱庆馀【内容】：--------------------久客未还乡，中秋倍可伤。暮天飞旅雁，故国在衡阳。岛外归云迥，林间坠叶黄。数宵千里梦，时见旧书堂。【标题】：璧池望秋月【年代】：唐【作者】：张子容【体载】：五排【内容】：--------------------凉夜窥清沼，池空水月秋。满轮沉玉镜，半魄落银钩。蟾影摇轻浪，菱花渡浅流。漏移光渐洁，云敛色偏浮。似璧悲三献，疑珠怯再投。能持千里意，来照楚乡愁。【标题】：平湖秋月【年代】：清【作者】：乾隆【体载】：七绝【内容】：--------------------春水初生绿似油，新蛾泻影镜光柔。待予重命行秋棹，饱弄金波万里流。【标题】：念奴娇 中秋月次姚孝宁韵【年代】：元【作者】：张玉娘　【体载】：词【内容】：--------------------冰轮驾海，破寒烟、万点苍山凝绿。清逼嫦娥秋殿静，桂树香飘金粟。万顷琉璃，一天素练，光彻飞琼屋。楚云无迹，萧萧梦断银竹。都胜三五寻常夜，高河新泻下，雪波霜瀑。臂冷香销成独坐，顾影□愁千斛。燕子楼空，凤箫人远，幽恨悲黄鹄。夜阑漏尽，梅花声动湘玉。【标题】：和崔中丞中秋月【年代】：唐【作者】：张南史【体载】：五律【内容】：--------------------秋夜月偏明，西楼独有情。千家看露湿，万里觉天清。映水金波动，衔山桂树生。不知飞鹊意，何用此时惊。【标题】：秋晨同淄川毛司马秋九咏·秋月【年代】：唐【作者】：骆宾王【内容】：--------------------云披玉绳净，月满镜轮圆。裛露珠晖冷，凌霜桂影寒。漏彩含疏薄，浮光漾急澜。西园徒自赏，南飞终未安。